
תחשיב נזק 
1. נתונים:
1. התובע 1 יליד 26.4.1989– נפגע בתאונת דרכים, עת נדרס ע"י מלגזה, בתאריך 19.6.2022 בהיותו כבן 33 והינו כבן 36.6 כיום.
2. התובעת 2, אשת התובע 1 ואם ילדיו, ומי שבין היתר, היטיבה את נזקיו בעבר ובעתיד.
רצ"ב תמונות האירוע מסומנות "כנספח 1" ולהלן קישור המתעד את אירוע התאונה:
(78)VIDEO-2022-07-18-19-47-17.MP4
3. נכויות (6.ב.)
ועדות המוסד לביטוח לאומי קבעו את נכותו כלדמן:
1. בתחום האורתופדי – 
(1) נכות צמיתה בשיעור 30% בגין קישיון לא נוח של הקרסול לפי סעיף ליקוי 48(3)(ג).
(2) נכות צמיתה בשיעור 15% בגין צלקות נרחבות בגוף באזורים מרובים.
2. בתחום הפסיכיאטרי-
· נכות צמיתה בשיעור 15% לפי סעיף ליקוי 34(ב)(2) בגין תגובת דחק פוסט טראומטית כרונית עם הגבלה קלה עד בינונית בכושר העבודה.
נכות משקוללת בשיעור 49.42% לצמיתות.
רצ"ב החלטות המל"ל, מסומנות "כנספח 2".
3. עובר לקביעת נכותו הצמיתה נקבעו למרשי נכויות זמניות משמעותיות ובשים  לעובדה שבעטיה של התאונה נפלט התובע ממעגל העבודה התקבלה תביעתו לפי תקנה 18א-נכה נזקק, ושולמו לו תגמולי מל"ל בהתאם לנכות בשיעור 100%.
רצ"ב תדפיס אישור תביעות מאתר המל"ל, מסומן "כנספח 3".
4. יצויין כי לאחר הפעלת תקנה 15% נכותו הצמיתה במוסד לביטוח לאומי הינה בשיעור 75%
רצ"ב אישור על דרגת נכותה צמיתה, מסומן "כנספח 4".
4. לאחר התאונה ובעטיה נזקק התובע למספר אשפוזים, במסגרתם בין היתר, הודגמו בנוסף לשברים אזוריים נמקיים והוא נאלץ לעבור מספר הטריה וכריתה חלקית ולמעשה במשך תקופה ארוכה היה מנוע לגמרי מדריכה והוא נותר עם הגבלות קשות, תלות במשככי כאבים, קנאביס ונרקוטיקה מסוגים שונים, מצב נפשי מורכב וצורך במעקב וטיפולים פסיכיאטריים, בטיפול תרופתי פסיכיאטרי, טיפולים במסגרת מרפאת כף רגל וטיפולים ומעקב במסגרת מרפאות כאב.
רצ"ב תעודות רפואיות עדכניות, מסומנות כנספח "5".
2. הבסיס לתחשיב :
5. התובע נשוי ואב לחמישה ילדים קטינים. מתגורר ברהט. עבד כל חייו בעבודות פיזיות ומשנת 2017 עבד בנתבעת 1, בנוסף לעבודות פיזיות שביצע בשעות נוספות ושכרן בצידן.
6. עובר לתאונה עבד התובע בממוצע 11-13 שעות ביממה.
7. שכר הבסיס של התובע עובר לתאונה (חודשים ינואר – מרץ 23) הסתכם בסך של 62,500 ₪  בממוצע לחודש. לסך זה יש להוסיף בונוסים והטבות בסך של למעלה מ 100,000 ₪ לשנה.
רצ"ב תלושי שכר לחודשים ינואר – מרץ 2023, מסומנים "כנספח 6".
8. למן יום התאונה היה התובע באי כושר מלא לעבודתו ולעבודה בכלל, הוא פוטר מעבודתו ונפלט ממעגל התעסוקה. 
רצ"ב מכתב סיום העסקה מסומן "7".
9. מחמת התאונה ותוצאותיה הפך התובע מאדם עצמאי אשר עובד לפרנסתו ולפרנסת משפחתו לנכה אשר תלוי בעזרת הזולת לביצוע מטלות יומיומיות, למוגבל בניידות אשר זקוק להסעות, ליווי ותמיכה המוענקים לו דרך קבע בין היתר, באמצעות בני משפחתו.
10. התובעים מתגוררים ברהט ולהם 5 ילדים. 
11. התובע בעל תפקיד בכיר ואפשרויות קידום התקבל לעבודה בחברת ג'נסל, חברת הייטק העוסקת בתחום תאי דלק מתקדמים וחדשניים טכנולוגית. התובע התקבל לעבודה בתפקיד סמנכ"ל  בכיר והחל לעבוד בה בחודש אפריל 23. שכרו של התובע בחברת ג'נסל הסתכם בסך דומה, לצד בונוסים בשיעור גבוה ביחס לעבודתו הקודמת, אופציות, ואפשרות להתפתחות וקידום עתידיים.
מצ"ב תלושי שכר לחודשים מאי – אוקטובר 23, מסומנים "כנספח 4".
12. עבודותיו של התובע, הן בחברת סטרטסיס והן בחברת ג'נסל כרוכות מעצם טיבן וטבען באחריות רבה, ישיבות ממושכות ועבודה שוטפת עם לקוחות ואורגנים בינלאומיים המצריכות טיסות על בסיס גבוה.
 מצ"ב דו"ח רציפות ביטוח מסומן "כנספח 5".
13. לאחר התאונה ומחמת תוצאותיה סבל התובע מכאבים והגבלה בתנועות הצוואר והגב, בנוסף לכאבים מפושטים עם קושי בשינה והירדמות. התובע סבל  מעייפות וכאבים שהגבילו אותו בביצוע עבודתו ופגעו בתפקודו.
14. התובע אשר היה רגיל לעבוד שעות רבות, לטוס טיסות ארוכות ולנהל עובדים, מצא עצמו לאחר התאונה נאלץ להתמודד עם כאבים המשבשים את שגרת יומו, עייפות ותשישות הפוגעות בריכוזו ובאפשרותו לבצע את מטלותיו. 
15. ביום 24.12.2023 זומן לשיחה עם מנכ"ל החברה שהביע את אי שביעות רצונו מתפקודו והוא זומן לשימוע ופוטר בתאריך 15.1.2024.
רצ"ב הזמנה לשימוע ומכתב פיטורין, מסומנים "כנספח 6".
16. כאבים מפושטים, עייפות, תשישות וחולשה מהם סבל לאחר התאונה ותוצאותיה לא פחתו, אלא, החריפו חרף טיפולי רפואה משלימה רבים והוא אובחן כסובל מפיברומיאלגיה.
17. התובע אשר עבד בתפקידי הנהלה בכירים פוטר כאמור ובכך לא עלה בידו להשתלב בעבודה המתאימה לכישוריו ולמגבלותיו והוא מצוי למן יום פיטוריו ועד כה מחוץ למעגל העבודה.
18. בסיס שכרו כאמור הינו מעל לשילוש השכר הממוצע במשק שעומד כיום על 39,489 ₪, בניכוי מס בשיעור 25% מסתכם בסך של 29,617 ₪ נטו לחודש.
19. לאור האמור לעיל, בהינתן כי התובע  היה עובר לתאונה ולפיטוריו בתפקיד בכיר, בעל אחריות המצריך בין היתר ריכוז, ישיבה ממושכת וניהול עובדים ופרויקטים יש לנכותו הרפואית השפעה תפקודית גבוהה מזו הרפואית.
20. הפסדי השתכרותו לעבר יחושבו על בסיס הפסד מלא בהתאם למגבלת השילוש כמפורט בסעיף 12 לעיל. 
21. לצרכי פשרה בלבד, יחושבו הפסדי השתכרותו על בסיס נכות תפקודית בשיעור 85% במכפלת שכרו המשוערך עובר לתאונה ברוטו שווה לנטו (מתגורר ביישוב מזכה – פטור ממס הכנסה)
ראו: ע"א 3049/03 ג'רוסיאן נ' רמזי , פ"ד נב (3) 792 (1995)), ע"א 2113/90 אדלר נ' סוכנויות דרום בע"מ (לא פורסם) ע"א 4919/09 עיסא עזאם נ' דנית בר (לא פורסם, 14.6.2011) למשל ע"א 2577/14 פלוני נ' המאגר הישראלי לביטוחי רכב בע"מ [נבו] (11.1.2015)
3. התחשיב תובע 1
1. הפסדי השתכרות בעבר- 

על פי קביעת המומחה האורתופדי בדבר נכותו הזמנית,
לצרכי פשרה בלבד, כמפורט בסעיף 14 לעיל – 
29,617 X 28 חודשים - 







829,276 ₪
2. הפסדי השתכרות בעתיד (עד גיל 67 )-
29,617 ₪ X  20% X  144.8054 (מקדם היוון ל-15 שנים) -                    
         857,740  ₪                               
3. הפסדים בתקופת הפנסיה-  
לפי שיעור של 12.55% על פי צו ההרחבה בדבר הגדלת ההפרשות לביטוח פנסיוני במשק 2016, לפי חוק הסכמים קיבוציים, התשי"ז-1957 –






 211,720 ₪  
4. הוצאות רפואיות בעבר ובעתיד לרבות נסיעות לטיפולים רפואיים - 
לאחר התאונה ומחמת תוצאותיה, נזקק התובע לנטילת תרופות לשיכוך כאב ולהרגעה, כן נזקק לביצוע טיפולי רפואה משלימה רבים. בשים לב להתארכות והתמשכות התורים הניתנים במסגרת קופת החולים, על מנת לקבל טיפול ובכך להקטין את נזקיו נזקק התובע לשאת בעלויות בגין טיפולי רפואה משלימה רבים במסגרת פרטית.
התובע יזקק בעתיד לטיפולים תרופתיים לשיכוך כאב, טיפולי הידרותרפיה, התעמלות אירובית, טאי צ'י וטיפולי CBT  כמו גם טיפולים אחרים שאינם מכוסים ע"י המבטחת לפי חוק ביטוח בריאות ממלכתי.
ע"ב גלובאלי לעבר ולעתיד - 







35,000   ₪                                                                                            
5. עזרת הזולת-        
בעטיה של התאונה סובל התובע מכאבים והגבלה בתנועות הצוואר והגב, התובע מתקשה בביצוע פעולות יומיומיות, ובניהול משק ביתו. הוא נאלץ להיעזר בבני משפחתו ובחברים לצורך ביצוע פעולות יומיומיות שונות והוא יזקק לעזרת הזולת גם בעתיד.
בהתאם לפסיקה הנוהגת, יש ליתן פיצוי בגין עזרה המושטת לנפגע מצד קרוב משפחתו. בפסק דינו של בית המשפט העליון בענין ע"א 142/89 "יוסף גמליאל ואח'  נ'  אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אומדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו.“.
בת"א (מחוזי מרכז) 36106-02-18 פלוני נ' גינדי החזקות בע"מ (פורסם בנבו 26.6.2022) נדון עניינו של תובע שנקבעה לו נכות בשיעור 65% נוירולוגית ונפשית, עם חולשה קלה בארבע הגפיים שגורמת למגבלה בתפקוד יומי בסיסי כולל הליכה, אך אינו מרותק למיטתו, ויכול להתנייד בעזרת קביים ולבצע תפקוד יומי בסיסי באופן עצמאי, כולל מוטוריקה עדינה, ולטפל בעצמו. וכאשר עד לפסק הדין לא הועסקה עזרה בשכר - התחשב בית המשפט במצבה הכלכלי של המשפחה, שאינה יכולה לממן עזרת זולת מכיסה, נפסק פיצוי של 2,500 ₪ לחודש לעבר ו- 2,400 ₪ לחודש לעתיד.
ראה גם ע"א 7099/16 פלוני נ' ד"ר אהוד רוזנר (פורסם בנבו) פסקה 27 לפסה"ד ואזכוריה.
בתקופת העבר- עזרה בהיקף של 2,400 ₪ לחודש  - 



201,600 ₪ 
 בעתיד עזרה בהיקף של 2,000 ₪ לחודש X 205.12
    (מקדם היוון 24 שנים)  - 



          

  
410,000 ₪ 
6. ניידות – 
התובע אשר עובר לתאונה, היה מתנייד גם באמצעות כלי רכב דו גלגלי ממנועים ושאינם ממונעים, כמו גם תחבורה ציבורית נזקק מחמת מגבלותיו הנובעות מהתאונות, להוצאות אחזקת רכב מוגברות לשימוש מוגבר במוניות  ולהסעות מיוחדות ויזקק לכך גם בעתיד.

בעבר ובעתיד על בסיס גלובאלי - 







16,000 ₪ 
7. כאב וסבל- על בסיס 13.15% נכות ובניכוי גיל -
            


23,470 ₪ 
                                                                                                               סה"כ-  2,003,206 ₪ 

